Ιερά Μητρόπολις Ιωαννουπόλεως και Πρετορίας

Η Ιερά Μητρόπολις Ιωαννουπόλεως και Πρετορίας, είναι μια τις επαρχίες του Πατριαρχείου Αλεξάνδρειας και πάσης Αφρικής.

Η Μητρόπολη έχει ιδρυθεί το 1927 και σήμερα περιλαμβάνει τις περιοχές των πόλεων του Γιοχάνεσμπουργκ και της Πρετόριας της επαρχίας Γκαουτένγκ καθώς και τις επαρχίες Μπουμαλάνγκα και Λιμπόπο του κράτους της Νότιας Αφρικής.

Σημερινός μητροπολίτης είναι ο Δαμασκηνός (Παπανδρέου).

 Ιστορικά στοιχεία 
Το 1913 άρχισε να λειτουργεί ο Ιερός Καθεδρικός Ναός Αγίων Κωνσταντίνου και Ελένης Γιοχάνεσμπουργκ, ένας ναός βυζαντινού ρυθμού, ο οποίος είναι το μοναδικό μνημείο που έχει αναγνωρισθεί από τις αρχές της Νοτίου Αφρικής, ως μνημείο πολιτισμικής κληρονομιάς (Doukakis, 2017). Την ίδια εποχή περίπου, χτίζεται και η εκκλησία της ελληνικής κοινότητας της Πρετόριας. Μεταπολεμικά, με την ίδρυση και άλλων κοινοτήτων, κατασκευάζονται και άλλοι ναοί. Σημαντικό ρόλο διαδραματίζουν οι ιερείς των κοινοτήτων, Αρχιμανδρίτες Νικόδημος Σακίρας και Αθανάσιος Αλεξίου στο Γιοχάνεσμπουργκ και Αρχιμανδρίτης Αθανάσιος Νικολόπουλος στην Πρετόρια.

Η Ιερά Μητρόπολις Ιωαννουπόλεως ιδρύθηκε με Πατριαρχικό και Συνοδικό Τόμο στις 15 Δεκεμβρίου 1927, περιλαμβάνοντας όλες τα κράτη και τις περιοχές κάτωθεν του Ισημερινού, την Υποσαχάρια Αφρική. 

Στις 28 Νοεμβρίου 1958, με Πατριαρχικό και Συνοδικό Τόμο, δια αποσπάσεως από την Ιερά Μητρόπολη Ιωαννουπόλεως των περιοχών της Κεντρικής Αφρικής, ιδρύθηκε η Ιερά Μητρόπολη Κεντρώας Αφρικής. 

Στις 14 Νοεμβρίου 1968, ιδρύθηκαν δια αποσπάσεως, η Ιερά Μητρόπολις Καλής Ελπίδος αποσπώντας τη Νοτιοδυτική Αφρική (σήμερα Ναμίμπια), τη Σουαζιλάνδη (σήμερα Εσουατίνι), το Λεσότο, την επαρχία του Ακρωτηρίου (Ανατολικό Ακρωτήρι, Δυτικό Ακρωτήρι) και η Ιερά Μητρόπολης Ροδεσίας αποσπώντας τη Ροδεσία (σήμερα Ζιμπάμπουε), την Πορτογαλική Δυτική Αφρική (σήμερα Ανγκόλα), τη Νυασαλάνδη ή Μαλάουι, τη Μποτσουάνα, τη Μαδαγασκάρη, τον Μαυρίκιο, η Ρεϋνιόν και τη Ζάμπια.

 Επισκοπικός κατάλογος 
ΙεράρχηςΠερίοδος ΠοιμαντορίαςΣημειώσειςΩς Ιωαννουπόλεως, Υπέρτιμος και Έξαρχος πάσης Νοτίου ΑφρικήςΙσίδωρος Γεωργιάδης1 Απριλίου 192828 Απριλίου 1938Νικόδημος Ζαχαρούλης3 Δεκεμβρίου 19391 Ιουλίου 1966Ως Ιωαννουπόλεως και Πρετορίας, Υπέρτιμος και Έξαρχος παντός ΤράνσβαλΠαύλος Λινγκρής5 Δεκεμβρίου 196813 Ιανουαρίου 1998κατόπιν ΜέμφιδοςΩς Ιωαννουπόλεως και Πρετορίας, Υπέρτιμος και Έξαρχος πάσης Νοτίου ΑφρικήςΙωάννης Ζαχαρίου13 Ιανουαρίου 19982 Οκτωβρίου 2000Από ΖιμπάμπουεΣεραφείμ Ιακώβου22 Φεβρουαρίου 20017 Οκτωβρίου 2010Από Κένυας
κατόπιν ΖιμπάμπουεΔαμασκηνός Παπανδρέου7 Οκτωβρίου 2010ΣήμεραΑπό Άκκρας

 Ναοί και Μονές 
μικρογραφία|279x279εσ|Ιερός Καθεδρικός Ναός Αγίων Κωνσταντίνου και Ελένης Γιοχάνεσμπουργκ

 Ναοί 
 Ιερός Μητροπολιτικός Ναός Εισοδίων της Θεοτόκου Παντάνασσας Γιοχάνεσμπουργκ
 Ιερός Καθεδρικός Ναός Αγίων Κωνσταντίνου και Ελένης Γιοχάνεσμπουργκ
 Ιερός Καθεδρικός Ναός Ευαγγελισμού της Θεοτόκου Πρετόριας
 Ιερός Πατριαρχικός Ναός Αγίων Αναργύρων Γιοχάνεσμπουργκ
 Ιερός Ναός Αγίας Βαρβάρας Χάρτμπισπορτ
 Ιερός Ναός Αγίου Αθανασίου Μπενόνι
 Ιερός Ναός Αγίου Βασιλείου Σπρινγκς
 Ιερός Ναός Αγίου Γεωργίου Μπράκπαν
 Ιερός Ναός Αγίου Θεοδώρου του Τήρωνος Στίλφοντεϊν
 Ιερός Ναός Αγίου Θωμά Σάνττον (Σερβικής Κοινότητας)
 Ιερός Ναός Αγίου Νεκταρίου Γιοχάνεσμπουργκ
 Ιερός Ναός Αγίου Νικολάου της Ιαπωνίας Γιοχάνεσμπουργκ
 Ιερός Ναός Αγίου Σεραφείμ του Σάρωφ Μπόκσμπουργκ
 Ιερός Ναός Αποστόλου Ανδρέου Γιοχάνεσμπουργκ (Ρουμανικής Κοινότητας)
 Ιερός Ναός Αποστόλου Ανδρέου Κρούγκερσντορπ
 Ιερός Ναός Γεννήσεως της Θεοτόκου Βερέενιγκινγκ
 Ιερός Ναός Κοιμήσεως της Θεοτόκου Άλμπερτον
 Ιερός Ναός Κοιμήσεως της Θεοτόκου Ράστενμπουργκ
 Ιερός Ναός Κοιμήσεως της Θεοτόκου Στίλφοντέιν
 Ιερός Ναός Τιμίου Προδρόμου Γιοχάνεσμπουργκ (Τζέρμιστον)

 Μονή 
Η οικοδόμηση της Ιεράς Μονής Αγίου Νεκταρίου, Αγίου Νικολάου και Αγίου Παϊσίου του Αγιορείτου στην περιοχή του Χαρτμπίρσπουρτ στο Γιοχάνεσμπουργκ, πραγματοποιήθηκε την δεκαετία του 2000 κατ' επιθυμία του τότε Μητροπολίτη Ιωαννουπόλεως Σεραφείμ, ενώ το οικόπεδο είχε αγοραστεί με πρωτοβουλία του π. Αθηνόδωρου Παπαευρυβιάδη, με ποσό που συγκεντρώθηκε εν μέρει από δωρεές Ελλήνων. Στις 19 Ιανουαρίου 2018, ο Πατριάρχης Αλεξανδρείας Θεόδωρος Β΄ εγκατέστησε εκεί τη πρώτη μοναστική αδελφότητα στη Νότιο Αφρική, που αποτελείται από μοναχές με καταγωγή από την Κρήτη.

 Ιεραποστολική δραστηριότητα 
 «Νομίκειος Στέγη των Γερόντων» 
Υπό την προστασία της Μητροπόλεως λειτουργεί η «Νομίκειος Στέγη των Γερόντων». Η ίδρυση του Γηροκομείου άρχισε με τις ευλογίες της Μητροπόλεως το 1948 από εράνους ελληνίδων κυριών της Παροικίας. Σήμερα είναι ένα πρότυπο οργανωμένο ίδρυμα που συνεχίζει από 9μελές Συμβούλιο κυριών. Διατηρεί  πάντοτε τον Ελληνορθόδοξο χαρακτήρα του και συνεργάζεται στενά με την τοπική Μητρόπολη. 

Εμπνεύστριες και ιδρύτριες του γηροκομείου είναι η Δανάη Παπαφώτη και η Ελένη Χριστέλλη. 

 «Στέγη Αγάπης» 
Στο Γιοχάνεσμπουργκ, η Ιερά Μητρόπολη λειτουργεί ίδρυμα που προσφέρει δωρεάν φιλοξενία και τροφή σε άπορα μέλη της ελληνικής παροικίας.

 «Σπίτι για τα παιδιά του δρόμου» 
Το ίδρυμα υπό την επωνυμία «Σπίτι για τα παιδιά του δρόμου» λειτουργεί κάτω από την σκέπη της Ιεράς Μητροπόλεως και με την εθελοντική προσφορά του ζεύγους Ιωάννη και Ελένης Βουγιουκλή. Στο «Σπίτι» φιλοξενούνται περίπου 50 ορφανά παιδιά που έχασαν τους γονείς τους από τον ιό HIV. Στα παιδιά προσφέρεται δωρεάν εκπαίδευση από εκπαιδευτικούς που μισθοδοτούνται από την Ιερά Μητρόπολη, τροφή και στέγη.

 Εκκλησιαστική Σχολή «Πατριάρχης Πέτρος Ζ΄» 
Στο Γιοχάνεσμπουργκ, η Ιερά Μητρόπολη λειτουργεί εκκλησιαστική σχολή με την επωνυμία «Πατριάρχης Πέτρος Ζ΄», για την προετοιμασία των γηγενών κληρικών και λαϊκών στελεχών της τοπικής Εκκλησίας για τις ποιμαντικές ανάγκες της ορθόδοξης ιεραποστολής.  

 Παραπομπές 

 Εξωτερικοί σύνδεσμοι 

Ιωαννουπόλεως και Πρετορίας